CELEX: 32018R1116
Language: ro
Date: 2018-08-10 00:00:00
Title: Regulamentul (UE) 2018/1116 al Consiliului din 10 august 2018 de modificare a Regulamentului (UE) 2015/735 privind măsuri restrictive având în vedere situația din Sudanul de Sud

13.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 204/6
               
            
         REGULAMENTUL (UE) 2018/1116 AL CONSILIULUI
         din 10 august 2018
         de modificare a Regulamentului (UE) 2015/735 privind măsuri restrictive având în vedere situația din Sudanul de Sud
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2015/740 a Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Deciziei 2014/449/PESC (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) 2015/735 al Consiliului (2) pune în aplicare măsurile prevăzute în Decizia (PESC) 2015/740.
                  
               
                     (2)
                  
                  
                     La 13 iulie 2018, Consiliul de Securitate al Organizației Națiunilor Unite (CSONU) a adoptat Rezoluția 2428 (2018), în care și-a exprimat profunda îngrijorare cu privire la insuccesul liderilor Sudanului de Sud în a pune capăt ostilităților din această țară, a condamnat încălcarea continuă și flagrantă a Acordului de soluționare a conflictului din Republica Sudanul de Sud din 17 august 2015, a Acordului privind încetarea ostilităților, protecția civililor și accesul umanitar din 21 decembrie 2017, precum și a Declarației de la Khartoum din 27 iunie 2018 și a înăsprit măsurile restrictive față de Sudanul de Sud, impuse prin Rezoluția CSONU 2206 (2015).
                  
               
                     (3)
                  
                  
                     Printre altele, CSONU modifică exceptările de la embargoul asupra armelor și de la acordarea de asistență tehnică și financiară aferentă și modifică criteriile de desemnare a persoanelor și a entităților cărora li se aplică măsura înghețării activelor.
                  
               
                     (4)
                  
                  
                     Decizia (PESC) 2018/1125 a Consiliului (3) a modificat Decizia (PESC) 2015/740 pentru a pune în aplicare măsurile impuse prin Rezoluția CSONU 2428 (2018).
                  
               
                     (5)
                  
                  
                     Aceste măsuri intră sub incidența tratatului și, prin urmare, este necesară o acțiune de reglementare la nivelul Uniunii, în special pentru a se asigura aplicarea lor uniformă în toate statele membre.
                  
               
                     (6)
                  
                  
                     Prin urmare, Regulamentul (UE) 2015/735 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) 2015/735 se modifică după cum urmează:
            
                        1.
                     
                     
                        Articolul 2 se înlocuiește cu următorul text:
                        
                           „Articolul 2
                           Se interzice furnizarea de:
                           
                                       1.
                                    
                                    
                                       asistență tehnică, servicii de brokeraj sau alte servicii în legătură cu activitățile militare ori cu privire la furnizarea, fabricarea, întreținerea și utilizarea de arme și materiale conexe de toate tipurile, inclusiv arme și muniții, vehicule și echipamente militare, echipamente paramilitare și piese de schimb destinate acestora, în mod direct sau indirect, oricărei persoane fizice sau juridice, oricărei entități sau oricărui organism din Sudanul de Sud sau în scopul utilizării în această țară;
                                    
                                 
                                       2.
                                    
                                    
                                       finanțare sau asistență financiară în legătură cu activitățile militare, inclusiv, în special, granturi, împrumuturi și asigurări ale creditelor la export, precum și asigurări și reasigurări pentru orice vânzare, furnizare, transfer sau export de arme și materiale conexe sau pentru furnizarea de asistență tehnică aferentă, servicii de brokeraj ori alte servicii, în mod direct sau indirect, oricărei persoane fizice sau juridice, oricărei entități sau oricărui organism din Sudanul de Sud sau în scopul utilizării în această țară;
                                    
                                 
                                       3.
                                    
                                    
                                       asistență tehnică, asistență de finanțare sau asistență financiară ori servicii de brokeraj în legătură cu furnizarea de mercenari înarmați în Sudanul de Sud sau în scopul utilizării în această țară.”
                                    
                                 
                     
                  
                        2.
                     
                     
                        Articolul 3 se înlocuiește cu următorul text:
                        
                           „Articolul 3
                           Interdicțiile menționate la articolul 2 nu se aplică furnizării de finanțare și de asistență financiară, de asistență tehnică și de servicii de brokeraj în legătură cu:
                           
                                       (a)
                                    
                                    
                                       arme și materiale conexe destinate exclusiv sprijinirii sau utilizării de către personalul Organizației Națiunilor Unite, inclusiv al Misiunii Organizației Națiunilor Unite în Republica Sudanul de Sud (UNMISS) și al Forței interimare de securitate a ONU pentru Abyei (UNISFA);
                                    
                                 
                                       (b)
                                    
                                    
                                       îmbrăcăminte de protecție, inclusiv veste antiglonț și căști militare, exportate temporar în Sudanul de Sud de personalul ONU, de reprezentanții mass-media, de personalul umanitar, de asistență pentru dezvoltare și de personalul asociat, exclusiv pentru uzul lor personal.”
                                    
                                 
                     
                  
                        3.
                     
                     
                        Articolul 4 se înlocuiește cu următorul text:
                        
                           „Articolul 4
                           
                              (1)   Prin derogare de la articolul 2, autoritățile competente pot autoriza furnizarea de finanțare și de asistență financiară, de asistență tehnică și de servicii de brokeraj în legătură cu:
                              
                                          (a)
                                       
                                       
                                          echipamente militare neletale destinate exclusiv unor scopuri umanitare sau de protecție, cu condiția ca statul membru să fi notificat în prealabil Comitetul pentru sancțiuni, în conformitate cu cerințele prevăzute la punctul 6 din Rezoluția CSONU 2428 (2018);
                                       
                                    
                                          (b)
                                       
                                       
                                          arme și materiale conexe exportate temporar în Sudanul de Sud de către forțele unui stat care ia măsuri, în conformitate cu dreptul internațional, exclusiv și în mod direct pentru a facilita protecția sau evacuarea resortisanților săi și a celor pentru care are responsabilitate consulară în Sudanul de Sud, cu condiția ca statul membru să notifice Comitetul pentru sancțiuni, în conformitate cu cerințele prevăzute la punctul 6 din Rezoluția CSONU 2428 (2018);
                                       
                                    
                                          (c)
                                       
                                       
                                          arme și materiale conexe, către sau în sprijinul Grupului operativ regional al Uniunii Africane, destinate exclusiv pentru acțiuni regionale de combatere a Armatei de Rezistență a Domnului, cu condiția ca statul membru să fi notificat în prealabil Comitetul pentru sancțiuni, în conformitate cu cerințele prevăzute la punctul 6 din Rezoluția CSONU 2428 (2018);
                                       
                                    
                                          (d)
                                       
                                       
                                          arme și materiale conexe, exclusiv în sprijinul punerii în aplicare a termenilor acordului de pace, cu condiția ca statul membru să fi obținut aprobarea prealabilă a Comitetului pentru sancțiuni, în conformitate cu cerințele prevăzute la punctul 6 din Rezoluția CSONU 2428 (2018);
                                       
                                    
                                          (e)
                                       
                                       
                                          alte vânzări sau furnizări de arme și de materiale conexe sau furnizarea de asistență sau de personal, cu condiția ca statul membru să fi obținut aprobarea prealabilă a Comitetului pentru sancțiuni, în conformitate cu cerințele prevăzute la punctul 6 din Rezoluția CSONU 2428 (2018).
                                       
                                    
                           
                              (2)   Statul membru în cauză notifică celorlalte state membre și Comisiei orice autorizație acordată în temeiul alineatului (1).”
                           
                        
                     
                  
                        4.
                     
                     
                        La articolul 5, alineatul (1) se înlocuiește cu următorul text:
                        
                           „(1)   Se îngheață toate fondurile și resursele economice care aparțin, se află în proprietatea ori posesia sau sunt controlate de o persoană fizică sau juridică, o entitate sau un organism dintre cele enumerate în anexa I. Anexa I cuprinde persoanele fizice sau juridice, entitățile și organismele identificate de comitetul Consiliului de Securitate al ONU instituit în temeiul punctului 16 din Rezoluția CSONU 2206 (2015) („Comitetul pentru sancțiuni”) ca fiind responsabile pentru sau complice la acțiuni ori politici care amenință pacea, securitatea sau stabilitatea din Sudanul de Sud, în conformitate cu punctele 6, 7, 8 și 12 din Rezoluția CSONU 2206 (2015) și cu punctul 14 din Rezoluția CSONU 2428 (2018).”
                        
                     
                  
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.
            
               
                  Pentru Consiliu
               
               
                  Președintele
               
               G. BLÜMEL
            
         
         
            (1)  JO L 117, 8.5.2015, p. 52.
         
            (2)  Regulamentul (UE) 2015/735 al Consiliului din 7 mai 2015 privind măsuri restrictive având în vedere situația din Sudanul de Sud și de abrogare a Regulamentului (UE) nr. 748/2014 (JO L 117, 8.5.2015, p. 13).
         
            (3)  Decizia (PESC) 2018/1125 a Consiliului din 10 august 2018 de modificare a Deciziei (PESC) 2015/740 privind măsuri restrictive având în vedere situația din Sudanul de Sud (a se vedea pagina 48 din prezentul Jurnal Oficial).